**Uddannelsesprogram – Introduktionsstilling i Almen Medicin**

Ansættelse i en introduktionsstilling er 6 måneder, hvis du har haft en praksisansættelse i din KBU, og 12 måneder, hvis du ikke har haft en praksisansættelse i din KBU.

Der skal under ansættelsen i introduktionsstilling fokuseres på om uddannelseslægen trives i og finder Almen Medicin som det rette speciale. Det er tutors opgave at vurdere om lægen er egnet til specialet. Der vil løbende være samtaler omkring specialevalg.

Målbeskrivelsen for Almen Medicin indeholder en nøjere beskrivelse af specialet og

specialeuddannelsen. Deri beskrives de minimumskompetencer, som den uddannelsessøgende i Almen Medicin skal besidde ved afslutningen af ansættelsen. I målbeskrivelsen findes 119 kompetencer i alt – af disse skal 8 være erhvervet ved afsluttet I-forløb, og de resterende kompetencer skal erhverves i løbet af det 4½ års H-forløb.

Uddannelsesprogram Introduktionsstilling:

Der er udarbejdet et generelt uddannelsesprogram for hele hoveduddannelsen i Almen Medicin, som er gældende for alle ophold i praksis.

[https://www.laegeuddannelsen.dk/speciallaegeuddannelsen/specialerne/almen-medicin/almen-medicinregion-sjaelland/uddannelsens-opbygning-og-indholdskrav.aspx](https://www.laegeuddannelsen.dk/speciallaegeuddannelsen/specialerne/almen-medicin/almen-medicin-region-sjaelland/uddannelsens-opbygning-og-indholdskrav.aspx)

INTRODUKTION:

Vi inviterer altid vores nye kollega til at deltage i en frokost inden ansættelsen. Kontakt os gerne for dette.

Der bliver udsendt introduktionsprogram, der er tilpasset den yngre læges uddannelsesniveau.

Den første uge følger den yngre læge et fastlagt introduktionsprogram. Her vil der være introduktion til alle faggrupper, og den yngre læge vil her hovedsageligt være med som ‘føl’.

Gradvist kan den yngre læge varetage flere og flere opgaver og konsultationer. I starten afsættes der god tid til de selvstændige konsultationer, og der tages hensyn til kompleksiteten af konsultationerne løbende under hele ansættelsesperioden.

Den yngre læge kan til enhver tid søge hjælp hos de øvrige læger og kan udvælge interesseområder i forhold til sin uddannelsesplan.

Den yngre læge deltager i sygebesøg sammen med anden læge.

I løbet af de første uger gennemføres introduktionssamtalen. Den og de øvrige samtaler gennemføres efter de givne retningslinjer. Er der behov herfor gennemføres flere justeringssamtaler. Samtalerne foregår altid med aktuelle tutor.

PRAKTISK:

Vi spiser frokost sammen hver dag, lægehuset står for dette og vi er lydhøre hvis den yngre læge har specielle madvaner.

Den yngre læge har sit eget konsultationslokale gennem hele ansættelsen.

SUPERVISION:

Der er fast afsat tid til daglig supervision. Det kan være klinisk, konsultationsprocessen, særlige problemstillinger, kompetencevurdering (kun ved tutorlæge) eller hvad der skulle være behov for.

UNDERVISNING:

Der undervises i løbet af hele opholdet i udvalgte sygdomme, procedurer og praktiske forhold med relevans for klinikken og for almen praksis generelt ved de ansatte i praksis.

Vi opfordrer til at du bidrager med egne indlæg til vores personalemøder/undervisning.

KURSER:

Vejledning i klinikken / Pæd. II (hvis ikke dette er gennemført i tidligere I-stilling)  
2 dage  
Scandic Roskilde Park

Særligt for Almen medicin:

Introdage for nyansatte I- og H-læger i almen medicin  
1 dag  
Regionshuset, Sorø

Regional temadag for Intro- og hoveduddannelseslæger i almen medicin  
1 dag  
EMMAUS kursuscenter, Haslev​​

Lokale temadage for intro- og hoveduddannelseslæger i almen medicin  
1 dag  
Comwell Sorø

LÆGEVAGTEN

Du vil når du tiltræder en Introduktionsstilling eller Hoveduddannelsesforløb i Almen medicin modtaget et informationsbrev vedrørende Lægevagten.

Du skal deltage på et regionalt lægevagtskursus samt 3 ledsagede køre- og/eller konsultationsvagter. Tiden for disse skal afspadseres i praksis.

UDDANNELSESPLAN:

Den lægelige videreuddannelse for den yngre læge bygger på **målbeskrivelser**, som er specifikke for hvert enkelt uddannelseselement. Desuden skal der udarbejdes en individuel **uddannelsesplan.** Den skal beskrive, hvordan de enkelte mål kan opnås ud fra tidligere erfaringer, baggrund og læringsstil.

Vi forventer, at uddannelseslægen forbereder en individuel uddannelsesplan forud for Introsamtalen hvor den vil gennemgås i fællesskab. Introsamtalen finder sted indenfor de første 14 dage i praksis.

Vi anbefaler, at du sætter fokus på at opfylde 2-4 af dine læringsmål per måned og at du løbende får dem kompetencevurderet og dermed godkendt.

Uddannelsesplanen kan opdateres til midtvejssamtalen.Kompetencemålene, der skal vurderes og godkendes er anført i målbeskrivelsen, og ved introduktionssamtalen med tutor fastsættes datoer til kompetencevurderinger for de enkelte mål.

UDDANNELSESMÅL:

# 1: Individualisering

# 2: Tillid

# 3: Samarbejde internt i praksis

# 4: Forebyggende børneundersøgelse

# 5: Patienten med kronisk sygdom (I)

# 6: Den febrile patient

# 7: Skabe rammer for god kommunikation

REFERENCE:

Målbeskrivelsen Almen medicin: <https://secure.logbog.net/File_Get.dt?FileID=11095&FileKey=00f65211f0535bf4a86a>

[KV1 Struktureret vejledersamtale](https://secure.logbog.net/File_Get.dt?FileID=19&FileKey=f368b7bfc06e0bd653d9)

[KV2 Struktureret observation af konsultation](https://secure.logbog.net/File_Get.dt?FileID=18&FileKey=72bb163c29eb28769190)

[KV3 360 graders feedback udleveringsskema](https://secure.logbog.net/File_Get.dt?FileID=17&FileKey=0c1661e6c39343dd3798)

[KV4 Struktureret observation af en procedure](https://secure.logbog.net/File_Get.dt?FileID=15&FileKey=3f7682c69addb57293d7)

[KV5 Vurdering af refleksionsevne](https://secure.logbog.net/File_Get.dt?FileID=14&FileKey=aa7cdff217598c3cb89f)

[Eks. på mindmap](https://secure.logbog.net/File_Get.dt?FileID=6&FileKey=28ab7b13660808128d4a)

NYTTIGE KONTAKTER:

Specialeselskabets hjemmeside: [www.dsam.dk](http://www.dsam.dk) [www.fyam.dk](http://www.fyam.dk)

Sundhedsstyrelsen: [www.sst.dk](http://www.sst.dk)

Regionalt sekretariat for lægelig videreuddannelse (Videreuddannelsesregion Øst): [www.laegeuddannelsen.dk](http://www.laegeuddannelsen.dk)